**UGOVOR O SERVISIRANJU I TEHNIČKOJ PODRŠCI**

**ELEKTRONSKIH FISKALNIH UREĐAJA**

BR. \_\_\_\_\_\_\_\_\_\_\_\_

Zaključen dana \_\_\_\_\_\_\_\_\_\_\_\_\_\_\_ u Beogradu, između:

**1.**

|  |  |
| --- | --- |
| Privredno društvo | **Maxel d.o.o.** |
| Adresa, poštanski broj i mesto | **Jablanička 51/18 11030 Beograd/Jovana Rajića 5C 11118 Beograd** |
| Vlasnik/Direktor | **Zoran Mladenović** |
| Matični broj | **06209572** |
| PIB | **101031334** |
| Tekući račun | **325-9500500003201-02** |

(U daljem tekstu **Ovlašćeni servis**)

**2.**

|  |  |
| --- | --- |
| Privredno društvo |  |
| Adresa, poštanski broj i mesto |  |
| Vlasnik/Direktor |  |
| Matični broj |  |
| PIB |  |
| Tekući račun |  |

(u daljem tekstu **Kupac**)

**Član 1**

Predmet ovog ugovora je regulisanje međusobnih obaveza u servisiranju elektronskih fiskalnih uređaja (u daljem tekstu **EFU**) dobavljača INT RASTER DOO (u daljem tekstu **Dobavljač**) u garantnom i vangarantnom roku, kao i ustupanje prava korišćenja lokalnog procesora fiskalnih računa INT RASTER LPFR (u daljem tekstu **LPFR**), koji je instaliran u EFU.

**Član 2**

Tipovi i količine EFU koji su predmet ovog ugovora:

|  |  |
| --- | --- |
| **Tip uređaja** | **Količina** |
| Fiskalna kasa DP-25 MX sa LPFR-om |  |
| Fiskalna kasa DP-150-MX sa LPFR-om |  |
| Fiskalna kasa WP-50 MX sa LPFR-om |  |
| Fiskalni štampač FP-700 MX sa LPFR-om |  |

Ugovaranje servisiranja i tehničke podrške za eventualne dodatne uređaje koji nisu predmet ovog ugovora biće regulisano posebnim aneksom.

**Član 3**

Obaveze Ovlašćenog servisa:

* da servisiranje EFU vrše stručno obučena lica ovlašćena od strane Dobavljača;
* da uredno i ažurno vodi evidenciju (dosije) o EFU, servisiranjima, nastalim kvarovima i otklanjanju istih, za svaki uređaj pojedinačno;
* da pri servisiranju koristi isključivo rezervne delove Dobavljača.

**Član 4**

Obaveze Kupca su:

* da koristi EFU pridržavajući se Korisničkog uputstva;
* da ukoliko se jave nepravilnosti u radu EFU obavesti Ovlašćeni servis elektronskim putem (e-mail, mobilna aplikacija, web portal);
* da u radu sa EFU koristi papir određenog kvaliteta prema specifikaciji Dobavljača;
* da blagovremeno izvrši plaćanje Ovlašćenom servisu za izvršene servisne usluge, saglasno ispostavljenom računu od strane Ovlašćenog servisa.

**Član 5**

Kupac se obavezuje da na ime naknade za ustupljeno pravo korišćenja LPFR-a plaća Ovlašćenom servisu mesečni iznos od 3,00 EUR po EFU, u dinarskoj protivvrednosti po srednjem kursu NBS na dan fakturisanja, bez uračunatog PDV-a, u toku trajanja ugovora.

Servisiranje EFU će se vršiti i naplaćivati u skladu sa izborom jedne od sledećih opcija (zaokružiti broj ugovorene opcije):

|  |  |  |  |
| --- | --- | --- | --- |
| **Opcija** | **Servisiranje** | **U GR\***  **Mes/EFU** | **Van GR\*\***  **Mes/EFU** |
| 1 | OSNOVNI PAKET  Održavanje u servisu radnim danom u radnom vremenu (bez delova) | 0,00 EUR | 2,00 EUR |
| 2 | NAPREDNI PAKET  Održavanje radnim danom, od 8h do 20h, u objektu Kupca, uključeni delovi, uključen zamenski uređaj   * vreme odziva 24h * do 10 intervencija godišnje * telefonska podrška | 3,00 EUR | 5,00 EUR |
| 3 | PREMIUM PAKET  Održavanje 24/7, u objektu Kupca, uključeni delovi, uključen zamenski uređaj   * vreme odziva 5h * do 10 intervencija godišnje * telefonska podrška | 5,00 EUR | 8,00 EUR |

\* U garantnom roku (mesečno po EFU, u dinarskoj protivvrednosti po srednjem kursu NBS na dan fakturisanja, bez uračunatog PDV-a)

\*\* Van garantnog roka (mesečno po EFU, u dinarskoj protivvrednosti po srednjem kursu NBS na dan fakturisanja, bez uračunatog PDV-a)

Telefonska podrška nije uključena u cenu održavanja (van paketa koji je obuhvataju).

Servisne intervencije u garantnom roku, obuhvaćene garancijom, su besplatne.

Servisne intervencije u garantnom roku, koje nisu obuhvaćene garancijom (izazvane nepravilnim rukovanjem, mehaničkim oštećenjima, strujnim udarima i drugim nepravilnostima navedenim u Uslovima garacije u Garantnom listu) naplaćuju se prema važećem cenovniku rezervnih delova i cenovniku usluga propisanih od strane Dobavljača.

**Član 6**

Naknada iz člana 5 obračunava se za jedan od sledećih obračunskih perioda:

* polugodište (6 meseci),
* godina (12 meseci),

pri čemu obračunski period počinje 1. (prvog) dana sledećeg meseca u odnosu na dan početka korišćenja LPFR-a.

Uplatu po obračunu iz prethodnog stava ovog člana Kupac je u obavezi da plati Ovlašćenom servisu najkasnije do 5. (petog) dana tekućeg obračunskog perioda.

Račun se izdaje 1. (prvog) dana tekućeg obračunskog perioda u elektronskom obliku.

Kupac nije u obavezi da plati naknadu za korišćenje demo verzije softvera.

**Član 7**

Ovlašćeni servis se obavezuje da Kupca obavesti o svakoj promeni iznosa naknade iz člana 5, najmanje 30 (trideset) dana pre dana stupanja na snagu novog cenovnika.

Slanjem elektronskog pisma sa obaveštenjem o promeni cenovnika Kupcu, Ovlašćeni servis je izvršio obavezu obaveštavanja u smislu stava 1 ovog člana.

**Član 8**

U slučaju da Kupac ne plati naknadu iz člana 5 u roku predviđenom stavom 2 člana 6, obavezuje se da plati i zakonsku zateznu kamatu, obračunatu saglasno odredbama zakona o zateznoj kamati.

U slučaju da Kupac zakasni sa plaćanjem naknade više od 25 dana, gubi pravo da koristi LPFR. Kupac će ponovo steći pravo da koristi LPFR pod uslovima predviđenim ovim Ugovorom, ukoliko izmiri sve finansijske obaveze prema Ovlašćenom servisu nastale u vezi sa LPFR-om.

U slučaju gubljenja prava na korišćenje LPFR-a u smislu stava 2 ovog člana, Kupac je odgovoran za nefunkcionisanje LPFR-a i Ovlašćeni servis nema obavezu angažovanja po bilo kom osnovu ili zahtevu Kupca.

**Član 9**

Dobavljač je nosilac autorskih imovinskih prava na LPFR u smislu propisa kojima se uređuje autorsko pravo.

Sticanjem prava korišćenja LPFR-a, Kupac ne stiče pravo na dobijanje izvornog koda.

**Član 10**

Ustupljeno pravo korišćenja LPFR-a Kupac ne može prenositi, odnosno ustupati trećim licima, niti povezanim pravnim licima.

Bez posebnog prethodnog pismenog odobrenja Dobavljača, Kupac ne može umnožavati LPFR, niti praviti izmene u istom.

Svojim potpisom na ovom Ugovoru, Kupac potvrđuje da mu je poznato da je svako neovlašćeno umnožavanje, instaliranje, korišćenje ili zloupotreba LPFR-a na bilo koji način, kažnjivo delo i osnov potraživanja naknade štete od strane Dobavljača.

Kupac se obavezuje da uputstvo za korišćenje LPFR-a koje primi (u elektronskoj formi od Ovlašćenog servisa ili preuzimanjem sa internet prezentacije Dobavljača) prilikom instalacije LPFR-a izvršene u skladu sa članom 9, neće ustupati trećim licima ili koristiti u druge svrhe osim za sopstvenu upotrebu, bez pismenog odobrenja Dobavljača.

**Član 11**

Ovlašćeni servis se obavezuje da po zaključenju ovog Ugovora, odnosno po prijemu uplate na ime naknade za prvi obračunski period (u smislu stava 1 člana 6) korišćenja LPFR-a, aktivira mogućnost korišćenja izvršne verzije softvera u roku od 2 (dva) radna dana.

**Član 12**

Na osnovu ovog Ugovora, Ovlašćeni servis ustupa Kupcu pravo korišćenja eventualnih novih verzija LPFR-a, koje Dobavljač proizvede u cilju usklađivanja podataka podržanih LPFR-om sa promenama zakonskih propisa. Ispravke će biti realizovane po objavljivanju izmena u Službenom glasniku, ili sličnom relevantnom glasniku, odmah, a najkasnije u roku od 5 (pet) radnih dana. Ovaj rok se produžava u slučaju zakonom određenih državnih i verskih praznika.

**Član 13**

Adrese za komunikaciju i slanje e-računa su sledeće:

Ovlašćeni servis: \_\_\_\_\_\_\_\_\_\_\_\_\_\_\_\_\_\_\_\_,

Kupac: \_\_\_\_\_\_\_\_\_\_\_\_\_\_\_\_\_\_\_\_.

**Član 14**

Ovaj Ugovor stupa na snagu danom obostranog potpisivanja.

Ovaj Ugovor se zaključuje na određeno vreme u trajanju od 2 (dve) godine, s tim što  će se Ugovor smatrati automatski produženim za period od narednih godinu dana, ukoliko jedna ugovorna strana, najkasnije 20 (dvadeset) dana pre isteka vremena trajanja ugovora, ne obavesti drugu stranu, elektronskim pismom, da ne želi da produži Ugovor.

**Član 15**

Ovaj Ugovor može se raskinuti u slučaju da Ovlašćeni servis izgubi ovlašćenje za servisiranje EFU ili usled prestanka obavljanja delatnosti Kupca.

U slučaju da Kupac želi da promeni Ovlašćeni servis, nakon izmirenja svih dospelih obaveza prema Ovlašćenom servisu, sve tri strane: (stari servis, novi servis, kupac) potpisuju Sporazum o promeni servisa, a Kupac i novi Ovlašćeni servis potpisuju novi Ugovor o servisiranju i tehničkoj podršci EFU. U slučaju da jedna od tri strane ne potpiše Sporazum o promeni servisa, Dobavljač može dati saglasnost o promeni Ovlašćenog servisa ukoliko su izmirene sve dospele obaveze Kupca prema starom servisu.

**Član 16**

Ukoliko dođe do bitnijih promena pravno-ekonomskih okolnosti Ovlašćeni servis i Kupac zadržavaju pravo izmena i dopuna ovog Ugovora, što bi regulisali posebnim aneksima.

Za sve što nije regulisano ovim Ugovorom primenjivaće se Zakon o obligacionim odnosima, Zakon o autorskim i srodnim pravima i druga zakonska regulativa koja definiše ovu oblast.

Međusobna sporna pitanja ugovorne strane će nastojati da reše sporazumno, a u slučaju nemogućnosti postizanja sporazuma, ugovaraju nadležnost Privrednog suda u Beogradu.

**Član 17**

Ovaj Ugovor sačinjen je u 2 (dva) istovetna primerka od kojih svaka strana zadržava po 1 (jedan).

|  |  |  |
| --- | --- | --- |
| **Ovlašćeni servis** |  | **Kupac** |
|  |  |  |
| **M.P.** |  | **M.P.** |